નરોડા વિસ્તારમાં આવેલી પલ્લવ સોસાયટીમાં રહેતા અને સોના ચાંદીનો વેપાર કરતા 60 વર્ષિય શામળજીભાઇ ચેલાજીભાઇ સોની ગઇકાલે મોડી રાતે દુકાન બંધ કરીને સોના ચાંદીના દાગીના એક બ્લેક કલરની બેગમાં લઇને આવતાં તેમના ઘરે આવ્યા હતા. સ્કૂટર પાર્ક કરતા હતા તે સમયે બાઇક પર આવેલા બે શખ્સ શામળજીભાઇ પાસેથી 65 હજારના સોના ચાંદીના દાગીના તથા 1500 રૂપિયા રોકડ ભરેલી બેગની ચીલઝડપ કરીને ફરાર થઇ ગયા હતા.